text: سلطة العدس و الباذنجان المشوي
text: #000003
text: انا مو كتير صحبة مع البانجان بس هلا صايريين صحاب كتير و عم اكله بكتير طرق , مشوي مع قطعة بندورة و مخلل قتة . مقلي مع رشة كمون و فليفلة , سلطة , متبل , فتة , محشي , مسقعة , يعني فاقس كيفي عليه هل الصيفية .
text: #000006
text: العدس بحبه كتير كمان شو ما كانت طريقة طبخه و هل الوصفة الغريبة و الجديدة جمعتلي التنين , عدا عن انها مغذية و صحية , طعمتها كتير كتير طيبة و دبس الرمان مع بقية التوليفة عامل نكهة مميزة ....و لما بينحط هل الصحن ادامي , بستغني عن الغدا لخاطره
text: #000007
text: باذنجان،بقدونس،بقلة،بندورة،خس،دبس رمان،سلطة،صنوبر،طماطم،عدس،وصفات صيفية
text: #000009
text: وصفات تانية ممكن تعجبك
text: #000010
text: سلطة الباذنجان و الفليفلة المشوية
  خضرة مشكلة على الطريقة التركية
text: #000011
text: بحبه بكل أشكاله وألوانه وتنويعاته، وبالإضافة إلى الأشياء اللي ذكرتيها، في عندك المخلل والمكدوس والمكمور والكارنيارك والكباب بانجان، ولا تنسي في عندك المربى ... اللي وعدتيني في يوم من الأيام إنك تنزلي وصفته
text: #000014
text: أكيد رح طبق الوصفة بأقرب وقت، لولا أنو ناقصني هلأ بعض المكونات.
  ألف شكر أخت منى ويعطيك ألف عافية.
text: #000015
text: هههههههه هالمرة كمان راحت علي ومبروك فرح بالرد الاول
  وعلى قولتك ام غياث بدات المدارس والله المستعان
  عندي كتير براسي اكلات بدن تطبيق ومنونة اكلاتها ما بتخلص بقى ياترى شو اول اكلة رح طبقها الله اعلم
text: #000019
text: اتمنى تجرب الوصفة و تحبها و صحتين و عافية مقدما
text: #000023
text: البتنجان قطعته مكعبات و رشيته بزين زيتون شي معلقتين تلاتة و تبلته بملح و بهار و بعدها قلبته باليدي لحتى يتغلف بالزيت و حطيته بصينية تيفال و في الفرن الرف الوسط حرارة 180 و قلبته كم مرة و ما اخد اكتر من 20 دقيقة على ما ازكر :zzz
text: #000026
text: البانجان بثقبه و بحطه على عين الغاز على نار واطية حتى تسود القشرة من كل طرافها و بقلبه اكتر من مرة , اما اذا كانت الكمية كبيرة فبحطه بصينية تيفال على الرف السفلي على درجة حرارة عالية كتير و بقلبه اكتر من مرة حتى ينشوى
text: #000027
text: هممممممممم interesting ! :eek
  شميت ريحته من عندي من هون يمييييي لازم اروح على السوق و جيب باذنجان اساسا مشتهية على الكانيارك اعملو على طريقتك بس كاني راح اعمل هالوصفة العجيبة قبل الكارنيارك ههه :grin
  يسلمو ايديكي اختي منى شي بيشهي خصوصا اني بقتح الموقع دايما وانا جوعانة لانو بكون بدي ساوي الغدا :sigh الله يبارك فيكي و يعطيكي الف عافية .
text: #000035
text: اعملي التنتين , هل السلطة بيكفيها كمية قليلة
text: #000036
text: عن جد روعة، خفيفة وظريفة وما في ألذ منها.
  استخدمت القلي لأن طريقة الشوي بالفرن ما عم تنجح معي، ولذلك يا إما شوي على الفحم أو الغاز أو قلي عادي.
  بالنسبة للكالوريات يمكن ينحسب حسابهن لما تكون مجرد سلطة مع وجبة تانية دسمة، بس لما تكون هي الوجبة بحد ذاتها فبتطلع كتير خفيفة ومهضومة. وبعدين ملعقتين كبار صنوبر فيهم حريرات تعادل زيت القلي
text: #000038
text: يسلموا إيديك أخت منى ... وشكر خاص على كل وصفة فيها بانجان 8)
text: #000039